Source: https://mikkeli.cloudnc.fi/fi-FI/Toimielimet/Kaupunginhallitus/Kokous_28112016/Matkailun_Saimaasopimus_20172019(2909)
Timestamp: 2020-08-14 13:44:21+00:00
Document Index: 1823440

Matched Legal Cases: ['§ 434', '§ 428', '§ 429', '§ 430', '§ 431', '§ 432', '§ 433', '§ 435', '§ 436', '§ 437', '§ 438', '§ 439', '§ 440', '§ 441']

Matkailun Saimaa-sopimus 2017-2019 | Mikkeli
Kokous 28.11.2016
Matkailun Saimaa-sopimus 2017-2019
Kaupunginhallitus, kokous 28.11.2016
§ 434 Matkailun Saimaa-sopimus 2017-2019
MliDno-2016-2425
Etelä-Karjalan ja Etelä-Savon matkailun kehittämistä ohjaavat strategiat ovat tavoiteasetannaltaan hyvin yhdenmukaisia. Molemmissa kantavana ajatuksena on Saimaan hyödyntäminen matkailun kehittämisen ja markkinoinnin ytimenä sekä yhteistyö. Yhteinen tavoite on Saimaan alueen nostaminen kansainvälisesti merkittäväksi matkailukohteeksi. Saimaan alueesta halutaan Suomen kolmas kansainvälisesti tunnettu matkailualue Helsingin ja Lapin rinnalle.
Eteläisen Saimaan maakuntien matkailutoimijat tiedostavat, että kansainvälisten matkailijoiden houkutteleminen alueelle sekä alueen kansainvälisen tunnettuuden lisääminen edellyttävät merkittäviä myynninedistämis- ja markkinointipanostuksia sekä pitkäjänteistä ja suunnitelmallista työtä. Yhdistämällä matkailutoimijoiden markkinointipanostukset on mahdollista saada selkeä tuottavuusloikka eteläisen Saimaan kansainväliseen markkinointiin. Yhteismarkkinoinnin hyödyt ovat konkreettiset erityisesti kansainvälisessä matkailumarkkinoinnissa, jossa alueen laajuudella sekä tarjonnan monipuolisuudella on merkittävä rooli. Esiintymällä yhtenäisenä Saimaa matkailudestinaationa alue on kiinnostavampi ja vetovoimaisempi kansainvälisillä markkinoilla. Yhtenäinen matkailualue vahvistaa Saimaan asemaa myös kansallisella tasolla Lapin ja pääkaupunkiseudun rinnalla.
Tähän perustuen Etelä-Karjalan maakuntaliitto ja Etelä-Savon maakuntaliitto sekä Lappeenrannan kaupunki, Imatran kaupunki, Mikkelin kaupunki, Savonlinnan kaupunki sekä näissä matkailumarkkinoinnista vastaavat toimijat ovat käynnistäneet keskustelun laajemmasta kansainvälisen matkailumarkkinointiyhteistyön käynnistämisestä. Asiaa on valmistelu edellä mainittujen toimijoiden toimesta laajasti. Valmistelun yhteydessä asiasta on käyty keskustelua myös matkailuyritysten kanssa eri tahoilla. Matkailuyritysten taholta matkailumarkkinointiyhteistyön tiivistäminen ja tehostaminen on nähty erittäin tärkeänä.
Valmistelun lopputuloksena on syntynyt yhteinen tahtotila eteläisen Saimaan alueen kansainvälisestä matkailun kattomarkkinoinnista ja sitä toteuttavasta toimintamallista. Yhteinen tahtotila ja toimintamalli on kuvattu Saimaa-sopimusluonnoksessa, jota esitetään nyt hyväksyttäväksi em. toimijoiden toimesta. Tällä sopimuksella sopimusosapuolet sitoutuvat eteläisen Saimaan alueen kansainväliseen yhteismarkkinointiin ja markkinointiin liittyvään tuotekehitykseen.
Saimaa-sopimus 2017-2019 määrittelee yhteistyön tahtotilan, tavoitteet, toimijat ja johtamisen toimintatavat sekä määrittelee menettelytavat kustannusten jakamisessa, toimeenpanossa ja toteuman seurannassa.
Yhteistyön tavoitteena on kansainvälisen matkailumarkkinointiyhteistyön avulla lisätä matkailijamäärän ja –tulon kasvua Saimaan alueella. Yhteistyöllä tavoitellaan lisäksi matkailuyritysten yhteistyön ja verkostoitumisen lisäämistä ja sitä kautta matkailuelinkeinojen kasvua ja kehittymistä Saimaan alueella.
Yhteistyötä tehdään Saimaa-verkostona, joka keskittyy eteläisen Saimaan matkailuelinkeinon kansainväliseen yhteismarkkinointiin. Yhteismarkkinoinnin panostukset ja toimenpiteet perustuvat yritysvetoisen Saimaa-strategiaryhmän hyväksymään markkinointistrategiaan ja markkinointisuunnitelmaan.
Etelä-Karjala ja Etelä-Savo osallistuvat kustannuksiin samalla summalla, joka pitää sisällään kaupunkien/seutujen/elinkeinoyhtiöiden rahoituksen, hankerahoituksen ja yritysrahoituksen.
Mikkelin ja Mikkelin seudun osalta yhteinen matkailumarkkinointipanostus ja yritysedustus kanavoituu Mikkelin kehitysyhtiö Miksei Oy:n kautta.
Kaupunginhallitus päättää hyväksyä liitteenä olevan Saimaa-sopimusluonnoksen ja sitoutua eteläisen Saimaan alueen kansainväliseen matkailun yhteismarkkinointiin.
Merkitään, että Mikkelin kehitysyhtiö Miksei Oy:n matkailujohtaja Maisa Häkkinen selosti asiaa kaupunginhallitukselle.
Miksei Oy / Maisa Häkkinen, Etelä-Savon maakuntaliitto / Heli Gynther
Liite kh Matkailun Saimaa sopimusluonnos versio 2.1.pdf (pdf, 122 kt)
§ 428 Kokouksen laillisuus ja päätösvaltaisuus
§ 429 Pöytäkirjan tarkastus
§ 430 Ilmoitusasiat
§ 431 Otto-oikeus/lautakuntien/viranhaltijoiden päätökset
§ 432 Kaupunginvaltuuston kokousten 29.8. ja 10.10.2016 täytäntöönpanot
§ 433 Investointeja Itä-Suomeen valmennushankkeen sekä DMS-hankkeen kuntarahoitus
§ 435 Mikkelin kaupungin tilastointi väestö- ja työllisyydenhoidosta sekä ikärakenteesta
§ 436 Mikkelin kaupungin rakennusjärjestyksen uusiminen
§ 437 Henkilöstösuunnitelma 2017-2019
§ 438 Vuonna 2017 perustettavat ja lakkautettavat virat
§ 439 Mikkelin kaupunginvaltuuston kokousten suoratoisto ja tallennus verkossa
§ 440 Lausunto Etelä-Savon sosiaali- ja terveyspalvelujen kuntayhtymän vuoden 2017 talousarviosta
§ 441 Talousarvio vuonna 2017